CELEX: 62016CN0016
Language: fi
Date: 2016-01-11 00:00:00
Title: Asia C-16/16 P: Valitus, jonka Belgian kuningaskunta on tehnyt 11.1.2016 unionin yleisen tuomioistuimen (toinen jaosto) asiassa T-721/14, Belgia v. komissio, 27.10.2015 antamasta määräyksestä

25.4.2016   
            
            
               FI
            
            
               Euroopan unionin virallinen lehti
            
            
               C 145/14
            
         Valitus, jonka Belgian kuningaskunta on tehnyt 11.1.2016 unionin yleisen tuomioistuimen (toinen jaosto) asiassa T-721/14, Belgia v. komissio, 27.10.2015 antamasta määräyksestä
   (Asia C-16/16 P)
   (2016/C 145/18)
   Oikeudenkäyntikieli: hollanti
   
      Asianosaiset
   
   
      Valittaja: Belgian kuningaskunta (asiamiehet: L. Van den Broeck, M. Jacobs ja J. Van Holm sekä advocaat P. Vlaemminck ja advocaat B. Van Vooren)
   
      Muu osapuoli: Euroopan komissio
   
      Vaatimukset
   
   
               —
            
            
               unionin yleisen tuomioistuimen määräys asiassa T-721/14 on kumottava kokonaisuudessaan
            
         
               —
            
            
               kumoamiskanne on otettava tutkittavaksi
            
         
               —
            
            
               asiassa on annettava asiaratkaisu
            
         
               —
            
            
               Helleenien tasavallan ja Portugalin tasavallan väliintulohakemukset on otettava tutkittaviksi
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Ensimmäinen valitusperuste: annetun toimivallan periaatteen, lojaalisuusperiaatteen ja toimielinten välisen tasapainon periaatteen loukkaaminen sekä SEUT 263 artiklassa määrättyjen edellytysten virheellinen soveltaminen.
   Toinen valitusperuste: lojaalisuusperiaatteen vastavuoroisuuden loukkaaminen sekä jäsenvaltiolle etuoikeutettuna kantajana oikeuksiensa turvaamiseksi kuuluvan aseman loukkaaminen.
   Kolmas valitusperuste: suosituksesta johtuvien Belgiaan kohdistuvien oikeusvaikutusten virheellinen tulkinta.